b'\n_START_ARTICLE_\nLa Morera de Montsant\n_START_PARAGRAPH_\nLa Morera de Montsant on kunta Espanjan Kataloniassa. Kunta sijaitsee Tarragonan l\xc3\xa4nsipuolella ja on osa Prioratin hallintoaluetta, joka kuuluu Tarragonan maakuntaan._NEWLINE_La Morera de Montsantin pinta-ala on 53 km\xc2\xb2, ja siell\xc3\xa4 on 158 asukasta (2013). Kunnan elinkeinot ovat maanviljelys ja matkailu. Erityisesti seutu on kuulu Priorat-viineist\xc3\xa4, joita tuotetaan La Morera de Montsantissa 181 hehtaarin alueella. Kunnassa on kaksi hotellia._NEWLINE_Montsantin luonnonpuisto (esp. Parc Natural Serra del Montsant) on osittain La Morera de Montsantissa. Escaladein kartusiaaniluostarin rauniot sijaitsevat La Morera de Montsantissa.'